  Майя Бывальцева Удмурт кыллэн нуналаз, 27-тӥ шуркынмонэ, Ижкарысь Чеберлыко киужъёсъя элькун юртын «Быжтэм парсьпи» («Слабое звено» шудон выллем) серемес визьбур шудон ортчиз. «Удмурт Кенеш» огазеяськонэ пыриськисьёс Удмуртиен но удмуртлыкен герӟаськем юанъёслы валэктонъёс сётъязы, нош шонертэм валэктонзы понна шудонэз нуисьлэсь Вероника Ваулиналэсь серем каремзэ кылзоно луиз. Удмурт кыллэн нуналаз серемес визьбур шудонын 5 фото «Удмурт Кенешлэн» тӧроез, Удмуртиысь Кун Кенешысь ялан ужась ӧрилэн кивалтӥсез Татьяна Ишматова люкаськемъёсты Удмурт кыллэн нуналэныз ӟечкылаз но ужрадъёсы пыриськисьёслы тау карон кылъёссэ вераз. Кызьы вераз со ивортодэтъя «Удмуртия» агентстволэн корреспондентэзлы, мылкыд вылын кутскем ужрадлэн кужмыз туж паськыт луиз. Та нуналлэн кужмыз паськытгес луиз, чем катлэн даже, малы ке шуоно со именно мылкыд вылын инъет басьтэмын но возиське мылкыд вылын. Ми кӧня ке куалекъясагес кутским вал, кызьы меда адямиос ивор вӧлмытыны тодозы, кыӵегес мылкыдын пыриськозы. Но туннэ, куке интернетын мукет иворъёс но уг адӟисько, одӥг удмурт кыл сярысь (ваньмыз - ред.), адӟиськод палэнын улӥсь удмуртъёслы кыӵе со мылкыд луиз, ёросъёслы Татьяна Ишматова, «Удмурт Кенеш» огазеяськонлэн тӧроез, Кун Кенешысь депутат Солэн кылъёсызъя, элькунысь Кун Кенешлэсь сессизэ но 27-тӥ шуркынмонэ удмурт кылын усьтӥзы, ваньмыз вераськисьёс удмурт кылын вераськонзэс кутскизы. Со ноку но сыӵе ӧй вал на ай. Куд-огез ведь даже ӟечкыласа потазы, ӟечкыласьком Удмурт кыллэн нуналэныз шуыса, кулэлыксэ но веразы. Мон малпасько, нырысь ик вот кутсконэз даже кутскысал ке, шуом, шып, ас понназ гинэ кин ке одӥг-кык адями, со соку верасал со сярысь, ну, ӧйтӧд кулэ-а, ӧвӧл-а. Нош татын кытысь ке палэнысь кивалтӥсь, кыӵе ке но адями, адӟыса, вала: таос ведь утё удмурт кылзэс, нюръяськыны ведь соос дасесь удмурт кылзы понна. Может быть егитъёслэн но мылкыдзы кӧня ке бугыртӥськоз, соос шуозы: учке ай, кыӵе со, оказывается, круто удмурт кылэз тодон Татьяна Ишматова, «Удмурт Кенеш» огазеяськонлэн тӧроез, Кун Кенешысь депутат Удмурт кыллэсь нуналзэ пусъён одно ик сяме пыӵалоз, со понна нимысьтыз нокыӵе кат кутыны кулэ ӧвӧл, лыдъя Татьяна Ишматова. Солэн кылъёсызъя, вуоно арын та нуналэз эшшо но «паськытгес, чебергес, тунсыкогес тыршом лэсьтыны». Угось кызьы возьматӥз ортчем нунал, со пӧртэм мылкыдъёсын улӥсь адямиосты огазеяны быгатӥз. Асьмеос ведь туж пӧртэмесь, учке ай, движениын но. Даже Инмарлы но пӧртэм оскиськом, улон шоры пӧртэм учкиськом. Вот удмурт кылэз гажан милемды мед огазеялоз, одӥг нунал ӵоже ке но асьмеос мед ог-огмес валаса улом шуыса. Соин ик нунал но шонер кадь быръемын мыным йӧтэ – именно кун статусэз басьтэмын удмурт кыл. Соин ик со зэм но, мон малпасько, дуннеез бугыртӥсь луыны кулэ, вань удмуртъёс, кудъёсыз Австралиын ке но уло, тодыса, соос вуоно арын но ми борды итӥськозы Татьяна Ишматова, «Удмурт Кенеш» огазеяськонлэн тӧроез, Кун Кенешысь депутат Татьяна Ишматова тау карон кылъёссэ вераз Удмуртиысь Кун Кенешлэн азьвыл тӧроезлы Игорь Семёновлы, ӵапак со кивалтон дыръя 27-тӥ шуркынмонэ 2001-тӥ арын «Удмурт Элькунысь кун кылъёс но Удмурт Элькунын улӥсь мукет калыкъёслэн кылъёссы сярысь» катэз юнматӥзы, соя удмурт кыл кун кыллэсь инлыксэ басьтӥз. «Удмурт Кенешлэн» тӧроез озьы ик тодаз ваиз улосвыллэсь нырысетӥ азьмуртсэ Александр Волковез, кудӥз валаз таӵе катэз кутонлэсь кулэлыксэ. Удмурт кыллэсь нуналзэ нырысьсэ пусъён улсын пӧртэм ужрадъёс ортчизы Удмуртиысь ваньмаз каръёсын но ёросъёсын, Москваын, Санкт-Петербургын, Венгриын, Эстониын, Германиын, Польшаын.  Тодэ вайытом, 27-тӥ шуркынмонэ Ижкарын Дышетон удысысь йӧскалык ужпумъёсты эскеронъя тодос институтысь ӧнерчиос Удмуртиысь дышетӥсьёсты, визьнодасьёсты, дышетскисьёсты, студентъёсты но вань тунсыкъяськисьёсты удмурт кылъя но литературая электрон учебникъёсын тодматӥз. «Кенеш» журнал «Удмурт литература кыллэн туннэез но азьланез» темая котырес ӝӧк радъяз. «Удмурт кыллэн дунневыл нуналэз» темая вань иворъёс Тегъёс: Мерлык Ижкар Удмуртия УдмуртКенеш ТатьянаИшматова удмурткыл  